Droogte - só kan jy help! | SARIE
FOTO: Unsplash	11 April 2016
Droogte – só kan jy help!	deur SARIE.com-span
Slapelose nagte, hulpeloosheid en onbeantwoorde gebede. Vir baie boere, oor die hele Suid-Afrika, is dié drie woorde ’n harde werklikheid. “Ek het verlede week besluit om nie meer vir die skape kos te gee nie, want daar is nie meer geld nie. Finansieel is dit die swaarste wat ons al gekry het,” het Piet Botha, ’n skaapboer van die Groot-Karoo, gister aan Carte Blanche vertel.
“Breek dit jou hart om jou diere te sien swaarkry?” het John Webb, joernalis en aanbieder van Carte Blanche, hom toe gevra.
“Ja,” het Piet geantwoord terwyl hy die trane probeer inhou.
SKERMGREEP: Carte Blanche
In dele van ons land vrek skape, beeste en bokke nou soos vlieë. En die droogte dwing boere om te kies: “Wie gaan leef?”
Met die droë grond wat kraak onder hul voete, kan boere net hoop vir reën – en gou ook!
Adri Williams se pleidooi op die radiostasie Tygerberg 104 FM het Suid-Afrikaners aangemoedig om boere te help. In die eerste week van Februarie is meer as R2,2 miljoen op dié manier ingesamel. SOS 100 het reeds 134 boere met voer gehelp. Tot nou toe is reeds R2,4 miljoen ingesamel.
Jy kan ook help! E-pos vir Adri met enige navrae admin@kcco.co.za.
#MondayMotivation Heroes bring hope to drought-stricken farmers in the Karoo. Watch #SOS100 https://t.co/71KOaxBMRO pic.twitter.com/GKnorvV5Bo
— Carte Blanche (@carteblanchetv) April 11, 2016
→ Nog Nuus Nou